open-index/open-wikipedia-markdown huggingface dataset:
ஜார்ஜ் டவுன்

**ஜார்ஜ் டவுன்** (*George Town*) அல்லது **ஜார்ஜ்டவுன்** (*Georgetown*) என்பது ஓர் இடப்பெயராகும்.

இத்தலைப்பில் உள்ள கட்டுரைகள்:
* ஜார்ஜ் டவுன், பினாங்கு
* ஜார்ஜ் டவுன், சென்னை
* ஜோர்ஜ்டவுண், கயானா
* ஜார்ஜ் டவுன், தென்னாப்பிரிக்கா

## பல்கலைக்கழகங்கள்
*ஜார்ஜ்டவுன் பல்கலைக்கழகம், வாஷிங்டன்
----
விளாதிமிர் மகரன்கோ

**விளாதிமிர் மகரன்கோ** (Makarenko, Vladimir Afanasyevich), உருசிய நாட்டு மொழியியலாளர், மொழிபெயர்ப்பாளர், அகராதி தொகுப்பாளர் ஆவார். 1952 ஆம் ஆண்டில் மாஸ்கோ மிலிட்டரி கல்லூரியில் தன் உயர்படிப்பைக் கற்று, மாஸ்கோ மாநில பல்கலைக்கழகத்தில் பொருளாதாரத் துரையில் படிப்பைத் தொடர்ந்தது.

மாஸ்கோவின் தேசிய வெளிநாட்டு அகராதிகளைத் தொகுத்து வழங்கிக் கொண்டிருந்தார். உருசிய-தகலாக் அகராதி(1960), உருசியம்-மலையாளம் அகராதி, உருசியம்-கன்னடம் அகராதி ஆகியவற்றை மிக்கைல் ஆன்றனோவ் உதவியுடன் தொகுத்தார். இவரது காலம் 9. 12. 1933 - 13. 2. 2008 ஆண்டுகளுக்கு இடைப்பட்டதாகும்.

1960களில், மாஸ்கோவிலுள்ள தெற்காசிய மொழிகள் கழகத்தில் (Institute of Oriental Languages, MGU) மொழியியல் துறையில் முனைவர் பட்டம் பெற்றார். தொடர்ந்து மலாய்/இந்தோனேசிய (அதாவது தென்கிழக்காசிய) மொழிகள் துறையில் தகலாகு மொழியை இரண்டாம் மொழியாகக் கற்பிக்கத் தொடங்கினார். மொழியியலின் பல்வேறு கூறுகள் குறித்து விரிவுரையாற்றினார். 1964 வரை ஆத்திரோனேசிய மொழிகள் தொடர்பாக விரிவுரையாற்றி, தகலாகு மொழியையும் கற்பித்துவந்தார். 1966ஆம் ஆண்டில், ”நவீன தகலாகு மொழியின் அமைப்பு” என்ற தலைப்பில் ஆய்வு செய்து முனைவர் பட்டம் பெற்றார். மேலும், பாடநூல்களையும் பாடத்திட்டங்களை வகுப்பதிலும் செலவிட்டார். பல நாடுகளில் மொழியியல் தொடர்பான கருத்தரங்குகளில் பங்குபெற்றுள்ளார். உருசிய நாட்டு தெற்காசியவியல் கழகம், உருசிய எழுத்தாளர் சங்கம், பிலிப்பீன்சு நாட்டு மொழியிலாளர்கள் குழு ஆகியவற்றில் உறுப்பினராக உள்ளார்.

1985 ஆம் ஆண்டில் தகலாக் துறை மூடப்படவே, உருசிய அறிவியல் கழகத்தில் இணைந்தார். பின்னர் மாஸ்கோவில் தகலாக் துறை மீண்டும் திறக்கப்படவே, தகலாகு மொழியைக் கற்பித்தார்.

இவர் அறுபது நூல்களை பதிப்பித்திருக்கிறார். தமிழ், தகலாகு, ஆங்கிலம், உருசியம் ஆகிய மொழிகளில் சமூக மொழியியல், அமைப்பு, அகராதிகள் தொடர்பான கட்டுரைகளை எழுதியுள்ளார். உருசியா, உக்ரைன், செக் குடியரசு, சுலோவாக்கியா, இந்தியா, தாய்லாந்து, மலேசியா, பிலிப்பீன்சு, ஜப்பான், சீனா, சிங்கப்பூர் நாடுகளின் கலைக்களஞ்சியங்களுக்குத் தேவையான நூற்றுக்கும் மேற்பட்ட கட்டுரைகளையும் எழுதியுள்ளார்.

## மேற்கோள்கள்

பகுப்பு:1933 பிறப்புகள்
பகுப்பு:2008 இறப்புகள்
பகுப்பு:திராவிடவியலாளர்கள்
கன்னட ரக்சணா வேதிகே

**கர்நாடக ரக்சணா வேதிகே** (), கருநாட்டகத்தை, கன்னட மொழியை ஆதரித்து போராடும் கட்சி சாரா அமைப்பாகும். இதில் இதுகாறும் 6 மில்லியன் பேர் உறுப்பினராக சேர்ந்துள்ளனர் எனவும், 12,00 கிளைகளை கருநாட்டகத்திலும், கன்னடர்கள் சிறுபான்மையினராக வாழும் நாடுகளிலும் கொண்டுள்ளதாகக் கூறப்படுகிறது.

## பெல்காம் நிலச்சிக்கல்
பெல்காம் எல்லையோரப் பிரச்சனை, ஒகேனக்கல் கூட்டு குடிநீர்த் திட்டம் ஆகியவற்றிலும், இந்தித் திணிப்பு எதிர்ப்புப் போராட்டம், ஆங்கில எதிர்ப்புப் போராட்டம் ஆகியவற்றிலும் முக்கியப் பங்கு வகித்துள்ளது.

## இந்தி எதிர்ப்பு

## மேற்கோள்கள்
 

## வெளி இணைப்புகள்
கர்நாடக ரக்சன வேதிகே அமைப்பின் தளம்

பகுப்பு:கர்நாடகம்
கானாயி குஞ்ஞிராமன்

**கானாயி குஞ்ஞிராமன்** *(Kanayi Kunhiraman)* ( கேரளத்தின் புகழ் பெற்ற சிற்பிகளுள் ஒருவர். இவர் 1937 ஆம் ஆண்டு  ஜூலை 15 ஆம் நாள் காசிரங்கோடு மாவட்டத்தில் பிறந்தவர். 
## கல்வி
கானாயி குஞ்ஞிராமன் சோளமண்டலம் கலைக் கிராமத்தில் ஓவியக்கலை பயின்றார். புகழ்பெற்ற ஓவியரான கெ.ஸி.எஸ். பணிக்கர் இவருடைய ஓவிய ஆசிரியர். தேவி பிரசாத் ராய் சௌத்திரி இவரின் சிற்பக்கலை ஆசிரியர்.பின்னர் சென்னைக் கவின் கலைக்கல்லூரியில் சிற்பவியல் பட்டயப் படிப்பு பயின்ற இவர் 1960 இல் முதல் வகுப்பில் தேர்ச்சி பெற்றார். இலண்டனில் உள்ள ஸ்லெய்ட் கலைப் பள்ளியில் 1965இல் மேல்படிப்பை முடித்தார்.

## விருதுகள்
2005இல் இராஜா இரவி வர்மா விருது இவருக்கு வழங்கப்பட்டது.

## மேற்கோள்கள்

பகுப்பு:1937 பிறப்புகள்
பகுப்பு:வாழும் மக்கள்
பகுப்பு:காசர்கோடு மாவட்ட மக்கள்
பகுப்பு:இந்தியச் சிற்பக் கலைஞர்கள்
அந்தோனி பெரைரா

**அந்தோனி பெரைரா** (**Anthony Pereira**) (பிறப்பு: 1982) என்பவர் இந்திய கால்பந்து வீரர் ஆவார்.  நடுக்கள வீரரான இவர் இந்திய அணிக்காகவும் ஐ-கூட்டிணைவில் தெம்போ கால்பந்துக் கழகத்துக்காகவும் ஆடினார்.

22 ஆகஸ்ட் 2012 ஆம் ஆண்டு ஆகத்து மாதம் 22 ஆம் தேதியன்று நேரு கோப்பை கால்பந்தாட்டப் போட்டியில் சிரியாவுக்கு எதிரான ஆட்டத்தின் இரண்டாம் பாதியில் மாற்று வீரராக வந்த பெரேரா 84 ஆவது நிமிடத்தில் ஒரு கோலை அடித்தார். அப்போட்டியில் இந்தியா 2-1 என வென்றது.

2013 ஆம் ஆண்டு நவம்பர் மாதம் 15 ஆம் நாளின் படி புள்ளியியல் தரவுகள் 

## மேற்கோள்கள்

## வெளியிணைப்புகள்
* http://goal.com/en-india/people/india/21166/anthony-pereira 
* http://www.national-football-teams.com/v2/player.php?id=31740

பகுப்பு:இந்திய காற்பந்தாட்ட வீரர்கள்
பகுப்பு:1982 பிறப்புகள்
பகுப்பு:வாழும் மக்கள்
கிளிஃபோர்டு மிரான்டா

**கிளிஃபோர்டு மிரான்டா** (**Clifford Miranda**) என்பவர் இந்திய கால்பந்து வீரர் ஆவார்.  நடுக்கள வீரரான இவர் ஐ-கூட்டிணைவில் டெம்போ கால்பந்துக் கழகத்துக்காக ஆடிவருகிறார்.  பாப் ஃகூட்டன் இந்திய தேசிய கால்பந்து அணியின் பயிற்சியாளராக இருந்தபோது இந்திய அணியில் நிலையான இடம் பெற்றார்.  2007-ஆம் ஆண்டு நேரு கோப்பை மற்றும் 2008-இல் ஏஎஃப்சி சேலன்ஞ் கோப்பை ஆகியவற்றை இந்திய அணி வென்றபோது அணியில் முக்கிய அங்கம் வகித்தார்.  இடதுகால் ஆட்டக்காரரான இவர் டெம்போ அணிக்காக சிறப்பான ஆட்டத்தை வெளிப்படுத்தி வருகிறார்.

## வெளியிணைப்புகள்
* http://goal.com/en-india/people/india/25381/clifford-miranda 

பகுப்பு:இந்திய காற்பந்தாட்ட வீரர்கள்
பகுப்பு:1982 பிறப்புகள்
பகுப்பு:வாழும் மக்கள்
அகப்பொருள் மாந்தர்

**அகப்பொருள்** என்பது உலகியல் வழக்கத்துக்கும் நாடக வழக்கத்துக்கும் பொருந்திவருமாறு பின்னப்பட்டதோர் வாழ்க்கைக் களஞ்சியம்.  இதில் உள்ள அகப்பொருள் தலைவர்கள், அகப்பொருள் வாயில்கள் ஆகியோர் அகப்பொருள் மாந்தர் ஆவர். 
; தனிச் சிறப்பு
* இந்த அகப்பொருள் மாந்தர்களின் இயற்பெயர்கள் குறிப்பிடப்படுவதில்லை. இயற்பெயர் குறிப்பிடப்பட்டால் அவர்கள் புறப்பொருள் மாந்தர் ஆகிவிடுவர்.
;அகப்பொருள் தலைவர்கள்
* அகப்பொருள் வழக்கில் தலைமைப் பொறுப்பேற்றிருக்கும் ஆண்மகனைத் தலைவன், தலைமகன், கிழவன், கிழவோன் என்பர். 
* பெண்மகளைத் தலைவி. தலைமகள், கிழவோள், கிழத்தி என்பர்.
* காமக் கிழத்தியர் தலைவனை மணப்பவர்.
;அகப்பொருள் வாயில்கள்
:அகம் என்பது அகப்பொருள் தலைவர்கள் வாழும் இல்லம். கட்டப்பட்ட இல்லத்துக்கு முன்றில், நுழைவாயில், புழைக்கடை என்னும் வாயில்கள் இருப்பது போல அகத்திணைத் தலைவர்களாகிய தலைவன் தலைவியரின் அகமாகிய உள்ளங்கள் ஒன்றிலொன்று நிலையாக நுழைந்திருப்பதற்கு வாயில்களாகச் சிலர் இருப்பர். அவர்கள் தோழி, தாய், செவிலி, பார்ப்பான், பாங்கன், பாணன், பாடினி, இளையர், விருந்தினர், கூத்தர், விறலியர், அறிவர், கண்டோர் ஆகியோர். இவர்களைச் சிறப்புடை மரபின் வாயில்கள் என்பர். 
;களவு வாழ்க்கையினை உரையாடுவோர்
:பார்ப்பான், பாங்கன், தோழி, செவிலி, கிழவன், கிழத்தி என்னும் ஆறு பேர் களவு வாழ்க்கையினை உரையாடும் அறுவரும். 
;கற்பு வாழ்க்கையினை உரையாடுவோர்
:பாணன், கூத்தன், விறலி, ,ஞானம் சான்ற அறிவர், கண்டோர்,கற்பு வாழ்க்கையினை
உரையாடும் அறுவரும் 

## அடிக்குறிப்பு

## காண்க




பகுப்பு:தமிழர் வாழ்வியல்
பகுப்பு:தொல்காப்பியம்
நற்றாய்

அகத்திணை மாந்தர்களில் தாய் என இருவரைக் குறிப்பிடுவது வழக்கம். ஒருவர் பெற்றெடுத்த தாய். இவரை அக இலக்கியங்கள் **நற்றாய் (நல்+தாய்**) எனக் குறிப்பிடுகின்றன. பொதுவாகத் தாய் எனக் குறிப்பிட்டால் அது பெற்ற தாயையும், சிறப்பு வகையால் தலைவியை வளர்த்த செவிலியையும் குறிக்கும். 
;நற்றாய்
இவரை யாய் (என் தாய்), ஞாய் (உன் தாய்) என்று பாகுபடுத்தி அழைப்பது வழக்கம். குறுந்தொகை 40 அக வாழ்க்கையில் பெற்ற தாயின் பங்கு பற்றித் தொல்காப்பியம் குறிப்பிடுகிறது. 
*தலைவன் தலைவியைக் கொண்டுதலைக்கழிந்தபோது நற்றாய் புலம்புவாள். 
*களவு வாழ்க்கை பற்றி நற்றாய் தன் மகளோடும், மகளின் கிழவோனோடும் நேருக்கு நேர் பேசும் வழக்கம் இல்லை. 

## அடிக்குறிப்புகள்

## காண்க

பகுப்பு:தமிழர் வாழ்வியல்
பகுப்பு:தொல்காப்பியம்
பார்ப்பான்

பார்ப்பார் தவிர்த்த, அந்தணர், அந்தணாளர் முதலான சொற்கள் நன்னடத்தை உள்ளவர்களாக வாழ்ந்து, நல்லறிவு புகட்டுபவர்களை உணர்த்தப் பயன்படுத்தப்பட்டுள்ளன.

## அகத்திணை வாயில்
பார்ப்பான் அகத்திணை மாந்தர் வாயில்களில் ஒருவன்.  தொல்காப்பியம் இவனைப் **பேணுதகு சிறப்பின் பார்ப்பான்** எனக் குறிப்பிடுகிறது.  கலித்தொகை இவ்வின மாந்தரை **முக்கோல் பகவர்** எனக் குறிப்பிடுகிறது.  முக்கோல் அந்தணர்க்கு உரியது எனத் தொல்காப்பியம் குறிப்பிடுவதை  இங்கு நினைவுபடுத்திக்கொள்ளலாம். இதனால் பார்ப்பான், அந்தணன் எனவும் வழங்கப்படுவான் என்பது தெளிவாகிறது. அந்தணரைத் தொல்காப்பியம் அந்தணாளர் எனவும் குறிப்பிடுகிறது.  அந்தணர் என்போர் அறவோர் எனத் திருக்குறள் குறிப்பிடுவதையும் இங்கு நினைவில் கொள்ளவேண்டும்.  பார்ப்பார், அறிவர் ஆகியோர் எல்லாருக்கும் பொதுவானவற்றைக் கூறுவதால் எல்லாரும் கேட்பர்.  கொண்டுதலைக்கழியும் காலத்தில் வழியில் தலைவன் தலைவியரைக் கண்ட பார்ப்பார், தேடிவந்த செவிலிக்கு அறிவுரை கூறுகின்றனர். 

## சங்ககாலத்தில் பார்ப்பார்
கபிலர், தன்னை அந்தணன் எனக் கூறிக்கொள்கிறார். பாரிமகளிரைக் கபிலர், பார்ப்பார்க்கு மணம் முடித்து வைக்கிறார்.சோணாட்டுப் பூச்சாற்றூர்ப் பார்ப்பான் கவுணியன் விண்ணந்தாயன் தன்னைப் பார்ப்பான் என்கிறார். பாலைக் கௌதமனார் வேள்வி செய்யச் சொல்லி அதில் தானும் தன் பார்ப்பினியும் மறைகின்றனர்.

## காண்க
* அந்தணர்

## அடிக்குறிப்புகள்

பகுப்பு:தமிழர் வாழ்வியல்
பகுப்பு:தொல்காப்பியம்
பகுப்பு:திருக்குறள்
முதுமக்கள் உணவுக்கூடம்

**முதுமக்கள் உணவுக்கூடம்** என்பது தென்காசி நகராட்சியில் செயல்பட்டுவரும் ஒரு உணவு சேவை அமைப்பாகும். இதை நடத்துபவர் திரைப்பட நடிகர் மற்றும் தயாரிப்பாளரான அருண் பாண்டியன் தந்தையாவார். இவர் ஒரு முன்னாள் இராணுவ வீரர். சேவை மனப்பான்மையுடன் இந்த அமைப்பைத் தொடங்கியுள்ளார்.

## சிறப்புகள்
* இது செயல்படும் இடங்கள் தென்காசி நகராட்சி பகுதிகளில் மட்டுமே.
* இதன்படி 58 வயதுக்கு மேற்பட்ட முதியவர்களுக்குக் குறைந்த செலவில் அவர்களின் இல்லம் சென்று காலை மற்றும் மதிய உணவுகள் தரப்படுகின்றன.

பகுப்பு:தமிழ்நாட்டு அமைப்புகள்
புங்குடுதீவு கமலாம்பிகை கனிஷ்ட மகா வித்தியாலயம்

**புங்குடுதீவு கமலாம்பிகை கனிஷ்ட மகா வித்தியாலயம்** யாழ்ப்பாண மாவட்டம், புங்குடுதீவில் உள்ள உயர்தரப் பாடசாலைகள் ஐந்தில் ஒன்றாகும். தொடக்கத்தில் சைவப்படசாலை, வேதப்பாடசாலை என இரண்டாக நிர்வகிக்கப்பட்ட இரண்டும் ஒன்றாக சேர்க்கப்பட்டு கமலாம்பிகை மகா வித்தியாலயம் என அழைக்கப்படுகிறது. ஓர் இரண்டு மாடிக்கட்டிடம் உட்பட நன்கு கட்டிடத் தொகுதியைக் கொண்டது இந்தப் பாடசாலை.

## வரலாறு
1935 செப்டம்பர் 16ஆம் திகதி ஐந்து மாணவர்களுடனும் இரண்டு ஆசிரியர்களோடும் யாழ்ப்பாணம் சைவ வித்தியா அபிவிருத்திச் சங்கத்தினால் ஆரம்பிக்கப்பட்ட இப்பாடசாலை  தற்போது கிழக்கே மத்தியில் அமைந்துள்ள ஒரே ஓரு கட்டிடத்துடன் தனது கல்விப் பணியை தொடங்கியது. இதன் அருகே தென் மேற்குப் பக்கமாக பெரிய ஆலமரத்தின் கிழக்கே ஐரோப்பிய ஆட்சியில் மிசனரிமார்களினால் புங்குடுதீவு அமெரிக்கன் மிசன் பாடசாலை இயங்கி வந்தது. 1962 சூன் வரை யாழ் சைவ வித்தியா அபிவிருத்திச் சங்கத்தினால் நடத்தப்பட்டு வந்த இப்பாடசாலை அரசினர் பாடசாலை ஆக்கப்பட்டது. இதனைத் தொடர்ந்து 1962 செப்டம்பரில் அருகாமையில் இருந்த மிசன் பாடசாலையும்  1318ஆம் இலக்க சட்டத்தின் படி கையகப்படுத்தப்பட்டு ஒன்றாக்கப்பட்டன. அன்று முதல் இந்த பாடசாலையின் பெயர் யாழ்/புங்குடுதீவு ஸ்ரீ கமலாம்பிகை வித்தியாலயம் என பெயர் மாற்றம் பெற்றது.

முதலில் ஐந்தாம் வகுப்பு வரை இருந்த இப்பாடசாலை 1969 இல் ஆறாம் வகுப்பு வரையும்  1970இல் ஏழாம் வகுப்பு வரையும் 1973 இல் பத்தாம் வகுப்பு வரையும் தரம் உயர்த்தப்பட்டது. எண்பதுகளில் 260 மாணவர்கள் கல்வி கற்க 12 ஆசிரியர்களும் மூன்று தொண்டர் ஆசிரியர்களும் பணியாற்றினர்.

தொடக்கக் காலத்தில் இளையப்பா வாத்தியாரும் பின்னர் துரையப்பா வாத்தியாரும் அதிபர்களாக இருந்தனர்.. தொடர்ந்து ச. சொக்கலிங்கம், த. பொன்னையா போன்றோரும் அதிபர்களாக பணி புரிந்தார்கள். ச.சொக்கலிங்கம் அவர்களின் காலத்தில் தெற்குப் பக்கமாக மத்தியில் உள்ள கட்டிடம் கட்டப்பட்டது. அதிபர் த.பொன்னையா காலத்தில் மூன்றாவது விஞ்ஞான  ஆய்வு கூட கட்டிடம் அமைக்கப்பட்டது. இவருக்குப் பின்னர் யோ. பூராசா அதிபராகப் பதவி ஏற்றார். இவரை பின் தொடர்ந்து சண்முகநாதன், மு.மகேந்திரன் ஆகியோர் அதிபராகினர். 1991இல் மக்கள் இடம்பெயர அதிபராக இருந்த மு. மகேந்திரன் யாழ்ப்பாணத்தில் ஆனைப்பந்தி உயர்கலைக் கல்லூரி என்ற தனியார் கல்வி நிலையத்தில் இந்த பாடசாலை மாணவர்களோடு சித்திவிநாயகர், திருநாவுக்கரசு, குறிகட்டுவான் அ.மி.த.க.பாடசாலை மாணவர்களையும் ஒன்று சேர்த்து தற்காலிகமாக இயக்கினர். மீண்டும் 1996இல் அப்பாடசாலை உப அதிபராக இருந்த ஊரதீவின் பொதுச்சேவை முதன்மையாளரான ந. இராசதுரை இப்பாடசாலையை மறுசீரமைத்து தொடக்கி வைத்தார். பின்வந்த காலங்களில் இவரே அதிபராக பதவி ஏற்றார். இவரது ஓய்வுக்கு பின்னர் ந. நாகராசா அதிபராகி பணி  புரிந்தார். 2011 இல் இந்த பாடசாலையின் பவளவிழா நடைபெற்றது.இந்த  விழாவில் கமலமலர் என்னும் நூலும் வெளியிடப்பட்டது. இப்போது (2024) அதிபராக  திரு.சிவகுமார் பணிபுரிந்து வருகிறார்  

புலம்பெயந்து வாழும் இந்த பாடசாலையின் பழைய மாணவர்கள் ஒன்றிணைந்து  சுவிட்சர்லாந்து  கனடா  பிரான்ஸ் பிரித்தானியா ஆகிய நாடுகளின் பழைய மாணவர் சங்கங்களை  ஆரம்பித்து  அவற்றின் மூலம் இந்த பாடசாலயின் வளர்ச்சிக்கு  உறுதுணையாக இருந்து வருகின்றார்கள். ஆண்டுதோறும் விளையாட்டு ப் போட்டிகளும் சிறந்த முறையில் நடத்தப்பட்டு வருகின்றது. தற்போது சுமார் 110 மாணவர்கள் இங்கு கல்வி கற்று வருகின்றனர்.

## உசாத்துணைகள்
* புங்குடுதீவு கமலாம்பிகை கனிஷ்ட மகா வித்தியாலயம் வரலாறு

## வெளி இணைப்புகள்
* கமல மலர் பவளவிழாச் சிறப்பு மலர்: யாழ்/ புங்குடுதீவு கமலாம்பிகை கனிஷ்ட மகா வித்தியாலயம் 2011, நூலகம்

பகுப்பு:புங்குடுதீவில் உள்ள பாடசாலைகள்
காட்டு சம்பகம்

**காட்டு சம்பகம்** அல்லது **கருமுகை**  () என்பது ஒரு வகையான மலரை குறிக்கும். இம்மலரை வைத்துக் கொண்டு எந்த நறுமணத்தை மனதில் நினைத்தாலும் அந்த நறுமணம் வீசும். மலர்களுக்கே உரிய வண்ணங்களில் இல்லாமல், இலைகளைப் போலவே பச்சை அல்லது மஞ்சள் நிறத்தில் இருக்கும் இந்த மனோரஞ்சித மலர்கள் அதன் நிறத்தால் அல்லாமல் மணத்தாலே பூச்சிகளைக் கவருகின்றன. இம்மலர்க்கொடியில் பச்சைப் பாம்பு அதிகம் இருப்பதாகவும் கூறப்படுகிறது.

## பொது

மனோரஞ்சிதம் சீதா மர இனத்தைச் சார்ந்தது (Annonaceae).
இத்தாவரம் இந்தியாவிலும் ஆசியாவின் வெப்பமண்டலக்காடுகளிலும் தென்படுகிறது
இந்தியாவில் மனோரஞ்சிதம் தாவரம் தமிழகம் மற்றும் ஆந்திராவில் அதிக அளவில் காணப்படுகிறது பூ.
மனோரஞ்சிதப்பூ பார்க்க இலை போன்றே இருக்கும், அவ்வளவு ஈர்க்ககூடிய வண்ணம் இல்லை.
வண்ணம் கவரக்கூடியதாக இல்லை என்றாலும் அதன் மணம் இருமடங்கு ஈர்ப்பை ஏற்படுத்திவிடும்.
மணத்திற்கு புகழ் பெற்ற மலர் மனோரஞ்சிதம். 
இது பொதுவாக வாசனை திரவியம் தயாரிக்கவும், கடவுளுக்கு அணிவிக்கவும் பயன்படுகிறது.
ஒரு மலர் 8 மீட்டர் வரை மணம் பரப்பும்.
சிறியதாய் இருக்கும்போது புதர்செடி போலவும் வளர வளர மேலேறும் கொடியாகப் போகும்.
இது தன் கொக்கி போன்ற இளைய இலையைப் பயன்படுத்தி பிடிகொடுத்து வளர்கிறது. 
மனோரஞ்சித மலர் இளநிலையில் பச்சையாக இருக்கும். முதிர்ந்தவுடன் மஞ்சள் நிறமாகும். இதழ்கள் சதைப்பற்றுள்ளதாக இருக்கும்.
இதன் காய் கொத்தாக பச்சை நிறத்திலும் பழம் மஞ்சள் நிறத்திலும் இருக்கும்.
ஒரே ஒரு (ஆமணக்கு விதை போன்ற) கொட்டை இருக்கும்.

## சிறப்பு

ஒரு பாத்திரத்தில் தண்ணீர் விட்டு இம்மலரை அதில் மிதக்க விட்டால் அந்த அறைமுழுவதும் மனோரஞ்சிதத்தின் மணம் கமழுமாம்.
எந்தப் பழத்தை நினைத்துக்கொண்டு இம்மலரை முகர்கிறோமோ அப்பழத்தின் வாசனையை இம்மலர் தருவதாக நம்பப்படுகிறது.
## குறிப்புகளும் மேற்கோள்களும்


பகுப்பு:மலர்கள்
பகுப்பு:குறுங்கட்டுரைகள்
பகுப்பு:இந்தோனேசியத் தாவரங்கள்
பரதம்

**பரதம்** அல்லது **பாரதம்** என்னும் தலைப்பில் உள்ள கட்டுரைகள்:

*பரத நாட்டியம்
*பரதம் (நூல்)
*பரதம் (திரைப்படம்)

;பாரதம்:
*இந்தியா
*பாரதம் படித்தல்
*நல்லாப்பிள்ளை பாரதம்
*பாரதம் பாடிய பெருந்தேவனார்
*அரங்கநாதர் பாரதம்
கொண்டுதலைக்கழிதல்

கொண்டுதலைக்கழிதல் என்பது தலைவன் தலைவியை, அவளது பெற்றோர் அவனுக்கு மணம் செய்து தர மறுக்கும்போது, தோழியின் உதவியால், தலைவியைத் தன் ஊருக்குக் கொண்டு சென்று மணந்துகொள்வதற்காகத் தலைவியைக் கொண்டுசெல்லல்.
*இதில் தலைக்கழிவு என்பது தலைமையான செலவு எனப் பொருள்படும்.
தொல்காப்பியம் அன்பின் ஐந்திணை உரிப்பொருள்களைக் கூறும்பொது கொண்டுதலைக்கழிதல் என்பதையும் ஓர் உரிப்பொருளாகக் காட்டுகிறது. இது புணர்தலா, பிரிதலா எனக் கொள்ளமுடியாதபடி அமைந்திருப்பதால் இதனை தனி உரிப்பொருளாகச் சுட்டுகிறது. 

பிற்கால நம்பியகப்பொருள் அகத்திணையை அகத்திணையியல், களவியல், வரைவியல், கற்பியல், ஒழிபியல் என ஐந்தாகப் பகுத்துக்கொண்டு விளக்கும்போது வரைவியலில் ஒன்றாக வைத்துக்கொண்டுள்ளது.  

இக்காலத்தில் தோழி அனுப்பிவைத்தல், நற்றாய் பலம்பல், செவிலி தேடிச் செல்லல், கண்டோர் கூறுதல், முதலானவை நிகழும்.

## அடிக்குறிப்பு

பகுப்பு:தமிழர் வாழ்வியல்
கா. ஸ்ரீ. ஸ்ரீ

**காஞ்சிபுரம் சிறீரங்காச்சாரியார் சிறிநிவாசாச்சாரியார்** அல்லது பொதுவாக **கா. ஸ்ரீ. ஸ்ரீ** (திசம்பர் 15, 1913 - சூலை 28, 1999) தமிழக எழுத்தாளரும், மொழிபெயர்ப்பாளரும் ஆவார். பிரபல மராத்திய எழுத்தாளர் காண்டேகரின் பல புதினங்களையும், சிறுகதைகளையும் தமிழில் மொழிபெயர்த்தவர்.

## வாழ்க்கைச் சுருக்கம்
கா.ஸ்ரீ.ஸ்ரீ உத்திரப் பிரதேசத்தில் பிருந்தாவனம் என்ற ஊரில் 1913 ஆம் ஆண்டில் பிறந்தார். தந்தை ஸ்ரீரங்காச்சாரியார், தாய் ருக்குமணி அம்மாள் தமிழ்நாடு, காஞ்சிபுரத்தைச் சேர்ந்தவர்கள். தந்தை இந்தி, தெலுங்கு, வங்க மொழிகள் அறிந்தவர், கா. ஸ்ரீ. ஸ்ரீ தந்தையிடம் சிறு வயதிலேயே வடமொழி காவியங்களையும், நாடகங்களையும், வைணவ நூல்களையும் பயின்று வந்தார். தந்தையார் பம்பாயில் லட்சுமி வெங்கடேசுவர அச்சகத்தில் பணியாற்றிய போது கா. ஸ்ரீ. ஸ்ரீ. வீட்டிலேயே தமிழ் படிக்கவும் எழுதவும் கற்றுக்கொண்டார். மராட்டிப் பள்ளியில் சேர்ந்து ‌ மராட்டியும் ஆங்கிலமும் பயின்றார்.

இள வயதிலேயே சுகவீனமுற்றதால், சென்னைக்கு வந்து தாயின் ஆதரவில் பச்சயப்பன் உயர்நிலப்பள்ளியில் சேர்ந்து படிப்பைத் தொடர்ந்தார். காஞ்சிபுரத்தில் ஒரு வேத பண்டிதரிடம் வேதக் கல்வி பயின்றார். பள்ளிப் படிப்பை முடித்தும் 1930 ஆம் ஆண்டு இலட்சுமி அம்மாள் என்ற பெண்ணைத் திருமணம் செய்துகொண்டார்.

சென்னையில் இந்திப் பிரச்சார சபை அச்சகத்தில் பணியாற்ற ஆரம்பித்தார். சில மாதங்களில் தெலுங்கு, கன்னடம், மலையாள மொழிகளைக் கற்றுத் தேர்ந்தார். நாள் தோறும் அச்சுக் கூட வேலை முடிந்ததும், பெரம்பூரில் இந்தி வகுப்பு நடத்துவார்.

1937ஆம் ஆண்டு மார்ச் மாதம் மகாத்மா காந்தி சென்னை வந்தார். அப்போது, உ. வே. சாமிநாதையர் எழுதிய தமிழ் வரவேற்புரையை இந்தி மொழியாக்கம் செய்தார். இதன் மூலம் கலைமகள் ஆசிரியர் கி. வா. ஜகன்னாதனின் அறிமுகம் கிடைத்தது. இதை தொடர்ந்து கலைமகள் ஆசிரியர் குழுவில் சேர்ந்தார்.

## தமிழகக் காண்டேகர்
1940களில் கா.ஸ்ரீ.ஸ்ரீ. மராத்திய எழுத்தாளர் காண்டேகரின் இலக்கிய ஆக்கங்களை மொழிபெயர்க்கத் தொடங்கினார். காண்டேகரின், எரிநட்சத்திரம், இருதுருவங்கள், மனோரஞ்சிதம், வெண்முகில், இருமனம், வெறுங்கோயில், சுகம் எங்கே, முதற்காதல், கருகிய மொட்டு, கிரௌஞ்சவதம், கண்ணீர், யயாதி, அமுதக்கொடி, ஆகிய 13 நாவல்களும் 150 சிறுகதைகளும் இவரால் மொழிபெயர்க்கப்பட்டன. தமிழகக் காண்டேகர் என்றே இவர் அழைக்கப்பட்டார். காண்டேகரின் பல நூல்கள் முதன் முதலாக தமிழில் வெளியான பிறகே பிற மொழிகளில் வெளியாயின.

## ஏனைய மொழிபெயர்ப்புகள்
கா.ஸ்ரீ.ஸ்ரீ. தமிழ்ப் படைப்புகளையும் மராத்தி, இந்தி மொழிகளில் மொழிப்பெயர்த்துள்ளார். ஆர். சூடாமணியின் சிறுகதையை மராத்தியில் மொழிபெயர்த்தார். மாதவையா முதல் சிதம்பர சுப்பிரமணியன் வரையில் பன்னிரண்டு எழுத்தாளர்களின் சிறந்த சிறுகதைகள், பாரதியாரின் **தராசு** ஆகியவற்றை இந்தியில் மொழிபெயர்த்தார்.

## மறைவு
காண்டேகரின் சொந்த ஊரான மகாராட்டிராவின் நாசிக் நகரத்தில், கா. ஸ்ரீ. ஸ்ரீ 1999 சூலை 28 இல் தனது 86-வது அகவையில் காலமானார்.

## மேற்கோள்கள்

## வெளி இணைப்புகள்
* அம்ருதா தளத்தில், தமிழகக் காண்டேகர் அறிஞர் கா. ஸ்ரீ. ஸ்ரீ

பகுப்பு:1913 பிறப்புகள்
பகுப்பு:1999 இறப்புகள்
பகுப்பு:தமிழக எழுத்தாளர்கள்
*
பகுப்பு:தமிழ் இலக்கிய மொழிபெயர்ப்பாளர்கள்
*
பகுப்பு:இந்திய எழுத்தாளர்கள்
பகுப்பு:காஞ்சிபுரம் மாவட்ட மக்கள்
கண்டோர்

கண்டோர் அகத்திணை மாந்தர்களில் வாயில்களாக வருபவர்.  தலைவன் தலைவியைக் கொண்டுதலைக்கழிந்த இடத்து வழியில் பார்த்தவர்கள் இந்தக் கண்டோர். சென்றுவந்தவர்கள், எதிர் வந்தவர்கள் எனக் கண்டோர் பலர் ஆதலின் இந்த வாயில்-மாந்தர் பன்மையால் கூறப்பட்டுள்ளனர். 
*தலைவனும் தலைவியும் செல்லும் வழியும், காலமும், நலமாக உள்ளன எனத் தாயைத் தேற்றுவர். தலைவன் ஊரை நெருங்கிவிட்டனர் என்பர். தலைவன் தலைவியருக்கு நல்லன கூறுவர். தாயின் கவலை பற்றிக் கூறித் தடுப்பதும் உண்டு. – இவை இவர்களின் பங்கு. 
*நற்றாய் தன் மகளைப் பார்த்தீர்களா என இவர்களிடம் புலம்புவாள். 
*தோழி கண்டோர் சொன்னதாகத் தாயைத் தேற்றுவாள். 
நற்றிணை 2, குறுந்தொகை 7, ஐங்குறுநூறு 188 முதலான பாடல்களைக் கண்டோர் கூற்றுக்கு எடுத்துக்காட்டுகளாக உரையாசிரியர் இளம்பூரணர் குறிப்பிட்டுள்ளார்.

## அடிக்குறிப்புகள்

## காண்க

பகுப்பு:தமிழர் வாழ்வியல்
பகுப்பு:தொல்காப்பியம்
காரகோரம்

**காரகோரம் (Karakoram)** என்பது பாகிஸ்தான், சீனா, இந்தியா ஆகிய நாடுகளின் எல்லைப் பகுதியில், பாகிஸ்தான் ஆக்கிரமிப்பு கில்ஜித்-பல்டிஸ்தானில் அமைந்துள்ள ஒரு மலைத்தொடர் ஆகும். இது இமாலய மலைக்கு வடக்கே அமைந்துள்ளது. இது இமயமலையின் தொடர்ச்சி போல் காணப்பட்டாலும் உண்மையில் இது இமாலயத்தின் ஒரு பகுதி இல்லை.

உலகில் எவரெஸ்டுக்கு அடுத்தபடியாக அதிக உயரமுள்ள கே-2 கொடுமுடி  என்பது இம்மலைத் தொடரில்தான் அமைந்துள்ளது. இது மட்டுமின்றி பல கொடுமுடிகள் இங்கே உள்ளன. கே2வின் உயரம் எவரெஸ்டை விட 237 மீட்டர்கள் மட்டுமே குறைவு.

இம்மலைத் தொடர் ஏறக்குறைய 500 கி.மீ. (300 மைல்) நீளமுடையது. இப்புவியில் வடமுனை, தென்முனை தவிர்த்து மிகுந்த அளவில் பனி மூடிக் கிடக்குமிடம் காரகோரம் ஆகும். 70 கி.மீ. நீளமுள்ள சியாச்சென் பனியாறு 63 கி.மீ. நீளமுள்ள பியாபோ பனியாறும் இங்கு அமைந்துள்ளன. புவி வெப்பமாதலால் இமாலயப் பனியாறுகள் உருகி வரும் நிலையில் காரகோரத்துப் பனியோ இறுகி வருவதாக அறியப்பட்டுள்ளது.

## மேற்கோள்கள்

பகுப்பு:இந்திய மலைத்தொடர்கள்
பகுப்பு:வடக்கு நிலங்கள்
உடல் நீர்மம்

**உடல் நீர்மம்** அல்லது (இலங்கை வழக்கில்:) **உடற்பாயம்** (Body fluid) என்பது உயிரினங்களின் உள்ளே உருவாகும், அல்லது சுரக்கும் அல்லது கழிவாக வெளியேறும் நீர்மப் பதார்த்தங்களாகும். இந்த உடல் நீர்மத்தின் முக்கியமான பகுதி உடல் நீர் (body water) ஆகும். குருதி, நிணநீர் (Lymph), சிறுநீர், விந்துப் பாய்மம், உமிழ்நீர், சளி (Sputum), கண்ணீர், பால் யோனிச் சுரப்புக்கள் போன்ற அனைத்து நீர்ம வடிவிலான பதார்த்தங்களும் உடல் நீர்மங்களாக இருக்கின்றன. ஆனாலும், பொதுவாக மருத்துவச் சோதனைகளில் சேகரிக்கப்பட்டு சோதிக்கப்படும் உடல் நீர்மங்களைக் குறிக்கவே இந்தச் சொல் பயன்படுத்தப்படுகின்றது.

இந்த உடல் நீர்மத்தின் கிட்டத்தட்ட 2/3 பகுதி உயிரணுக்களின் உள்ளாக இருக்கும் அகஉயிரணு நீர்மம் (Intracellular fluid) ஆகவும், 1/3 பகுதி உயிரணுக்களுக்கு வெளியாக இருக்கும் வெளிஉயிரணு நீர்மம் (Extracellular fluid) ஆகவும் காணப்படும்).. அகஉயிரணு நீர்மம் என்பது உயிரணுக்களின் உள்ளே உள்ள முதலுருவில் உள்ள நீர்மப் பதார்த்தத்தைக் குறிக்கும். வெளிஉயிரணு நீர்மமானது உயிரணுக்களுக்கு இடையே உள்ள இடைவெளிகளிலும், அனைத்து உடல் நீர்மங்களிலும் காணப்படும் நீர்மப் பதார்த்தத்தைக் குறிக்கும்.

## உடல் நீர்மமும் மருத்துவச் சோதனையும்
நோய்களைக் கண்டறிவதற்கு பல் வேறு உடல் நீர்மங்களில் செய்யப்படும் மருத்துவ சோதனைகள் உதவுகின்றன. நோய்களைக் கண்டறிய குருதியே மிகவும் பொதுவான உடல் நீர்மச் சோதனையாக உள்ளது. ஆனாலும் வேறு பல உடல் நீர்மச் சோதனைகளும் நோய் பற்றிய நேரடியான முடிவுக்கு வர உதவுகின்றன. சில எடுத்துக்காட்டுகள்:
* குருதிச் சோதனை - குருதி உடல் முழுவதும் சுற்றி ஓடுவதாலும், உடலுக்குத் தேவையான ஆக்சிசன், ஊட்டச்சத்துக்களை உடலெங்கும் எடுத்துச் செல்வதாலும், உடலின் பல பாகங்களிலும் பெறும் கழிவுப் பொருட்களை கழிவகற்றலுக்கு வேண்டிய இடங்களுக்கு எடுத்துச் செல்வதாலும் பல்வேறு வகையான மருத்துவ நிலைகள் குருதிச் சோதனையில் தெரிகின்றது. 
* சிறுநீர் சோதனை - வளர்சிதைமாற்றத்தில், சிறுநீரகத்தில் ஏற்படும் சீர்குலைவுகளைக் கண்டறிய, சிறுநீர்த்தொகுதியில் ஏற்படக்கூடிய தொற்றுநோய்களைக் கண்டறிய, நீரிழிவு நோயை கண்டறிய, கருத்தரிப்பு நிகழ்ந்துள்ளதை உறுதிப்படுத்த
* சளி - காசநோயைக் கண்டறிய, நுரையீரல் புற்றுநோயைக் கண்டறிய
* விந்துப் பாய்மம் - மலட்டுத்தன்மையைக் கண்டறிய

## உடல் நீர்மமும், உடல் நலமும்
உடல் நீர்மங்கள் ஒரு உயிரினத்தில் இருந்து வேறொரு உயிரினத்தினுள் செல்லும்போது, அல்லது மாற்றீடு செய்யப்படும்போது அவதானமாக இருக்க வேண்டியது அவசியமாகும். ஏனெனில் உடல் நீர்மங்கள் தொற்றுநோய்களை ஏற்படுத்தக்ககூடிய, நோய்க்காவியாக இருக்கும் சாத்தியங்கள் உண்டு. குருதி மாற்றீடு செய்யப்படும்போது, மாற்றீடு செய்யப்படும் குருதி தூய்மையானதாக இருப்பது அவசியம். வேறு வழிகளில் குருதி ஒருவரில் இருந்து இன்னொருவருக்கு கடத்தப்படும்போதும் கவனமாக இருக்க வேண்டும்.. இல்லாவிடின், குருதியில் இருக்கக் கூடிய நோய்க்காரணிகள், இன்னொரு உடலினுள் சென்று, அங்கேயும் நோய் ஏற்படக் காரணமாகலாம். இதேபோல் பால்வினை நோய்கள் பரவுவதற்கும் உடல் நீர்மம் காரணமாகலாம்..

## உடல் நீர்மமும் தடய அறிவியலும்
தடய அறிவியலில் உயிரியல் ஆதாரமாகக் காட்டுவதற்கு எலும்பு, பல், நகம், தசை போன்ற பல்வேறு உயிரியல் பொருட்களுடன், இந்த உடல் நீர்மங்களும் பயன்படுகின்றன.

## மேற்கோள்கள்


பகுப்பு:உடலியங்கியல்
பகுப்பு:மருத்துவ கலைச்சொற்கள்
அருண் பாண்டியன்

**அருண் பாண்டியன்** (Arun Pandian) என்பவர் தமிழ்த் திரைப்பட நடிகரும் அரசியல்வாதியும் ஆவார். இவருடைய தந்தை முன்னாள் இராணுவ வீரர். தமிழில் விகடன்,  போன்ற பல்வேறு திரைப்படங்களை இயக்கிய அருண்பாண்டியன் தற்போது ஐங்கரன் பட நிறுவனத்தை நடத்தி வருகிறார். 2011-இல் பேராவூரணி சட்டமன்ற உறுப்பினராக இருந்தார்.
தென்னிந்தியத் திரைப்பட நிதியாளர் சங்கத்தின் (சிஃபா) செயலாளராகவும், தென்னிந்தியத் திரைப்பட ஏற்றுமதியாளர் சங்கத்தின் (சிஃபியா) தலைவராகவும் உள்ளார்.

## அரசியல்
அருண்பாண்டியன் 2011-இல் தமிழ்நாடு சட்டப் பேரவைத் தேர்தலில்  தேசிய முற்போக்கு திராவிட கழகம் (தே.மு.தி.க) வேட்பாளராக பேராவூரணித் தொகுதியில் போட்டியிட்டபின் சட்டமன்ற உறுப்பினராகத் தேர்ந்தெடுக்கப்பட்டார். 2016 பெப்ரவரி 21 அன்று அருண் பாண்டியனும், ஒன்பது சட்டமன்ற உறுப்பினரும் மாநிலச் சட்டமன்றத் தேர்தலுக்கு முன்னர் இராஜினாமா செய்தனர். 2016 பெப்ரவரி 25 அன்று அ. தி. மு. க கட்சியின் பொதுச் செயலாளர், அப்போதைய தமிழ்நாட்டு முதலமைச்சர் ஜெ. ஜெயலலிதா முன்னிலையில் (அஇஅதிமுக)வில் இணைந்தார்.

## குடும்பமும், கல்வியும்
அருண்பாண்டியன் ஓய்வு பெற்ற இளம் பேரரையர் டி. பி. செல்லையா என்பவரின் மகனாவார். தற்போது திருநெல்வேலியில் வசிக்கிறார். இவருடைய மறைந்த அண்ணன் சி. துரை பாண்டியன் இயக்கிய ஊழியன் திரைப்படத்தில் அருண் பாண்டியன் முதன்மைக் கதாபாத்திரத்தில் நடித்தார். இவருக்கு கவிதா பாண்டியன், கிரானா பாண்டியன், கீர்த்தி பாண்டியன் என்ற மூன்று மகள்கள் உள்ளனர். அருண்பாண்டியன் சென்னைப் பல்கலைக்கழகத்தில் பொருளியலில் இளங்கலைப் பட்டம் படித்தார். இவருடைய மகள் கீர்த்தி பாண்டியனும், இவருடைய அண்ணன் மகள் இரம்யா பாண்டியனும் நடிகையராகப் பணியாற்றி வருகின்றனர்.

### நடித்த திரைப்படங்கள்
;தமிழ்த் திரைப்படங்கள்

### தயாரிப்பாளராக

### விநியோகஸ்தராக
**[[சக்க போடு போடு ராஜா]]* (2017)
**[[வேலைக்காரன் (2017 திரைப்படம்)|வேலைக்காரன்]]* (2017)
**[[மாயவன் (திரைப்படம்)|மாயவன்]]* (2017)
**[[சர்கார் (2018 திரைப்படம்)|சர்கார்]]* (2018)
**[[விசுவாசம் (திரைப்படம்)|விசுவாசம்]]* (2019)
**[[ரோமியோ (2024 திரைப்படம்)|ரோமியோ]]* (2024)

### திரைக்கதை எழுத்தாளராக
**[[ஊழியன் (திரைப்படம்)|ஊழியன்]]* (1993)

## மேற்கோள்கள்

பகுப்பு:தமிழ்த் திரைப்பட நடிகர்கள்
பகுப்பு:தேசிய முற்போக்கு திராவிடக் கழக அரசியல்வாதிகள்
பகுப்பு:1958 பிறப்புகள்
பகுப்பு:வாழும் மக்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டுத் திரைப்பட நடிகர்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:தமிழ்நாட்டுத் திரைப்படத் தயாரிப்பாளர்கள்
மிசல் பாவ்

**மிசல் பாவ்** என்பது காரமான குழம்பு போன்ற ஒரு உணவு வகையாகும். இதில் பாவ் என்பது வெதுப்பிக்கு வழங்கப்படும் போர்ச்சுகீசிய சொல்லாகும். இவ்வகை உணவு மகாராட்டிரத்தில் மிகவும் பரவலானது. மிசால் பாவில் பல்வேறு வகைகள் உள்ளன. பெரும்பாலும் எண்ணெய், பட்டாணி, பச்சைப் பயிர், மிக்சர், மிளகாய்த்தூள் உள்ளிட்டவை மிகையாகவே இருக்கும். இதனைக் காலை, மாலை இருவேளையும் உண்பர்.

## இவற்றையும் பார்க்க

* வடா பாவ்

## வெளி இணைப்புகள்

* மிசால் பாவ் செய்முறை 
* மிசால் பாவ் 
* புனேரி மிசால் பாவ்]  மற்றும் மராத்தியில்

பகுப்பு:உணவு வகைகள்
பகுப்பு:மராத்தி சமையல்
பீட்டர் ஜாக்சன்

**பீட்டர் ஜாக்சன்** (பிறப்பு: அக்டோபர் 31, 1961, நியூசிலாந்து) ஓர் ஆங்கில திரைப்பட இயக்குநர் ஆவார். அவர் புகழ்பெற்ற த லார்டு ஆப் த ரிங்ஸ் திரைப்படத் தொடரிற்காக அறியப்படுகிறார்.

அவரின் த லார்டு ஆப் த ரிங்ஸ்: த ரிடர்ன் ஆப் த கிங் திரைப்படம் மூன்று ஆஸ்கார் விருதுகளை பெற்றது. அத்திரைப்படத்திற்காக சிறந்த இயக்குனருக்கான அகாதமி விருதினைப் பெற்றார்.

## திரைப்படங்கள்
* 2001 - த லார்டு ஆப் த ரிங்ஸ்: த பெலொசிப் ஆப் த ரிங் 
* 2002 - த லார்டு ஆப் த ரிங்ஸ் - த டூ டவர்ஸ் 
* 2003 - த லார்டு ஆப் த ரிங்ஸ்: த ரிடர்ன் ஆப் த கிங்

## மேற்கோள்கள்

## வெளி இணைப்புகள்

* 
* In-depth interview about ''King Kong'' and future projects 
* Peter Jackson at FEARnet
* Peter Jackson's trip from splatstick to RAF

பகுப்பு:1961 பிறப்புகள்
பகுப்பு:திரைப்பட இயக்குநர்கள்
பகுப்பு:திரைப்பட ஒளிப்பதிவாளர்கள்
பகுப்பு:த லோட் ஒவ் த ரிங்ஸ்
பகுப்பு:வாழும் மக்கள்
பகுப்பு:சிறந்த இயக்குனருக்கான அகாடெமி விருதை வென்றவர்கள்
இரவிமங்கலம் தொல்லியற்களம்

**இரவிமங்கலம் தொல்லியற்களம்** என்பது பழனியிலிருந்து 12 கிலோமீட்டர்கள் தொலைவிலுள்ள இரவிமங்கலம் பகுதியில் காணப்படும் தொல்லியல் எச்சங்களின் பகுதியாகும்.

## சிறப்புகள்
* பெருங்கற்கால சின்ன வகைகளான புதைமேடுகள், கற்படுக்கைகள், கல்திட்டைகள், குத்துக்கல், நடுகல், கல்லரண், கல்வட்டம் போன்ற அனைத்தும் இந்த களத்திலேயே கிடைக்கின்றன.அதனால் இக்களத்தை பெருங்கற்கால எச்சங்களின் களஞ்சியம் என்று கூறுகின்றனர்.
* இந்த சின்னங்களின் விட்டம் 5 - 30 மீட்டர்கள் வரை வெவ்வேறு அளவிலுள்ளன.
* யவனர் மூலம் தமிழக்த்துக்கு வந்ததாக கருதப்படும் அம்ப்போரா மதுச்சாடிகள் இங்கு கிடைப்பதால் இக்களம் யவனர் வணிகத்தளமாக விளங்கியதை அறிய முடிகிறது. இரவிமங்கலத்தின் கிழக்கே 6 கிலோமீட்டர்கள் தொலைவிலுள்ள கலையமுத்தூரில் 63 ரோமானிய தங்கக்காசுகள் கிடைத்தது இதை மேலும் உறுதி செய்கிறது.
* உலகின் மிகப்பெரும் பெருங்கற்காலத் தளமாக கருதப்படும் ஆதிச்சநல்லூர் தொல்லியல் களம் 114 ஏக்கர் பரப்பளவு கொண்டது. ஆனால் இந்த இரவிமங்கலம் தளம் 1000 ஏக்கருக்கும் மேற்பட்ட பரப்பளவு கொண்டதாக தெ. வே. நாராயணமூர்த்தி என்ற ஆராய்ச்சியாளர் கருதுகிறார். இந்த எச்சங்கள் 200 ஏக்கர்களில் மிக நெருக்கமாகவும், 300 ஏக்கர்களில் பரவலாகவும், 500 ஏக்கர்களில் சிதறியும் காணப்படுவதாக இவர் கருதுகிறார்.
* இங்கு இரும்பு உருக்காலைகள் இரண்டு இருந்ததற்கான தடயங்கள் இருப்பதாகவும், இரும்பு அச்சுகள் ஏராளமாக கிடைப்பதாகவும் அதை கொண்டு தமிழகத்தின் இரும்புக்காலத்தை கி.மு. 8000 வரை கொண்டு செல்ல முடியும் என்பது இவர் துணிபு.

## அழிந்து வரும் தொல்லியல் களங்கள்
தற்போது இக்களம் அழிந்து வரும் தொல்லியற்களங்களின் பட்டியலுள் உள்ளது.

## மேலும் பார்க்க
* அம்ப்போரா மதுச்சாடி

## மூலம்
* 

## மேற்கோள்களும் குறிப்புகளும்


பகுப்பு:தமிழக தொல்லியற்களங்கள்
பகுப்பு:திண்டுக்கல் மாவட்டம்
பகுப்பு:இந்தியத் தொல்லியற்களங்கள்
இசைக்கவை

thumb|right|250px|இசைக்கவையும் ஒத்ததிர்வுப் பெட்டியும்
**இசைக்கவை** என்பது ஒற்றை அதிர்வெண் உள்ள ஒலியை உண்டாக்கும் ஒரு கருவி ஆகும். பொதுவாக இது உருக்கிரும்பால் செய்யப்பட்டிருக்கும். கவட்டை அல்லது ஆங்கில எழுத்து **யூ** வடிவிலான பகுதியை மற்றொரு பொருளில் மோத வைக்கும் போது சில நேரத்திற்குப் பின் தூய ஒற்றை அதிர்வெண் ஒலி பெறப்படும். இசைக்கருவிகளில் சுருதி சேர்ப்பதற்கு இசைக்கவை முக்கியமாகப் பயன்படுகிறது. இயற்பியல் ஆய்வகங்களில் *ஒத்ததிர்வுத் தம்பம்* போன்ற ஒலியியல் ஆய்வுகளை மேற்கோள்ளப் பயன்படுகிறது. மருத்துவத் துறையில் நோயாளியின் காது கேட்கும் திறனைச் சோதிக்கப் பயன்படுகிறது.

ஆங்கிலேய இசைக்கலைஞர் *ஜான் ஷோர்* என்பார் கி.பி. 1711 இல் இசைக்கவையைக் கண்டறிந்தார்.

## மேற்கோள்கள்

பகுப்பு:ஒலியியல்
பகுப்பு:கையாற்றல் கருவிகள்
கிளிநொச்சி தேர்தல் தொகுதி

**கிளிநொச்சி தேர்தல் தொகுதி** (*Kilinochchi Electorate*) என்பது மார்ச் 1960 முதல் பெப்ரவரி 1989 வரை இலங்கையில் நடைமுறையில் இருந்த ஒரு அங்கத்தவர் தேர்தல் தொகுதியாகும். இத்தேர்தல் தொகுதி இலங்கையின் வட மாகாணத்தில், கிளிநொச்சி மாவட்டத்தில் கிளிநொச்சி நகரை உள்ளடக்கியதாகும். இத்தொகுதி மார்ச் 1960 தேர்தலின் போது சாவகச்சேரி தேர்தல் தொகுதியின் தெற்குப் பகுதியில் இருந்து பிரித்தெடுக்கப்பட்டு தனித் தேர்தல் தொகுதி ஆகியது.

1978 ஆம் ஆண்டில் அறிமுகப்படுத்தப்பட்ட புதிய அரசியலமைப்பின் படி, இலங்கையில் விகிதாசாரப் பிரதிநிதித்துவத் தேர்தல் முறை அறிமுகப்படுத்தப்பட்டதை அடுத்து, நடைமுறையில் இருந்த 160 தேர்தல் தொகுதிகள் கலைக்கப்பட்டு பதிலாக 22 பல-அங்கத்தவர்களைக் கொண்ட தேர்தல் மாவட்டங்கள் உருவாக்கப்பட்டன. 1989 தேர்தலில் கிளிநொச்சி தேர்தல் தொகுதி யாழ்ப்பாணத் தேர்தல் மாவட்டத்தில் உள்ளடக்கப்பட்டது.

## நாடாளுமன்ற உறுப்பினர்கள்

## 1960 (மார்ச்) தேர்தல்கள்
19 மார்ச் 1960 இல் நடைபெற்ற 4வது நாடாளுமன்றத் தேர்தல் முடிவுகள்:

## 1960 (சூலை) தேர்தல்கள்
20 சூலை 1960 இல் நடைபெற்ற 5வது நாடாளுமன்றத் தேர்தல் முடிவுகள்:

## 1965 தேர்தல்கள்
22 மார்ச் 1965 இல் நடைபெற்ற 6வது நாடாளுமன்றத் தேர்தல் முடிவுகள்:

## 1970 தேர்தல்கள்
27 மே 1970 இல் நடைபெற்ற 7வது நாடாளுமன்றத் தேர்தல் முடிவுகள்:

## 1977 தேர்தல்கள்
21 சூலை 1977 இல் நடைபெற்ற 8வது நாடாளுமன்றத் தேர்தல் முடிவுகள்:

இலங்கைத் தமிழ்ப் போராளிகளின் அழுத்தத்தாலும், தமிழ் ஈழத்துக்கு ஆதரவளிப்பதில்லை என நாடாளுமன்றத்தில் சத்தியப்பிரமாணம் எடுப்பதற்கான ஆறாம் திருத்தச் சட்டமூலத்துக்கு எதிர்ப்புத் தெரிவித்தும், கருப்பு சூலை வன்முறைகளில் சிங்கள காடையர்களினால் 3,000 தமிழ் மக்கள் கொல்லப்பட்டமைக்கு எதிர்ப்புத் தெரிவித்தும், அனைத்து தமிழர் விடுதலைக் கூட்டணி உறுப்பினர்களும் 1983 முதல் நாடாளுமன்றத்தை ஒன்றியொதுக்கல் செய்தார்கள். மூன்று மாதங்கள் நாடாளுமன்றத்துக்குச் சமூகமளிக்காத நிலையில், 1983 அக்டோபர் 22 இல் வீரசிங்கம் ஆனந்தசங்கரி நாடாளுமன்ற இருக்கைகளை இழந்தார்.

## இவற்றையும் பார்க்க
*யாழ்ப்பாணம் தேர்தல் மாவட்டம்

## மேற்கோள்களும் குறிப்புகளும்

பகுப்பு:இலங்கையின் முன்னாள் தேர்தல் தொகுதிகள்
பகுப்பு:யாழ்ப்பாண மாவட்ட முன்னாள் தேர்தல் தொகுதிகள்
பகுப்பு:கிளிநொச்சி
பகுப்பு:கிளிநொச்சி மாவட்டம்
மில்க்வைற் சவர்க்காரத் தொழிற்சாலை

**மில்க்வைற் சவர்க்காரத் தொழிற்சாலை** என்பது யாழ்ப்பாணத்தில் உள்ள சவர்க்காரம் உற்பத்தி செய்யும் தொழிற்சாலை ஆகும்.  இதன் நிறுவனர் *கனகராசா*.  இத் தொழில்நிறுவனம் அதன் சமூக சேவைகளுக்காகவும் அறியப்படுகிறது.

## மேற்கோள்கள்


பகுப்பு:யாழ்ப்பாணத் தொழிற்சாலைகள்
பகுப்பு:தமிழர் தொழிற்சாலைகள்
அறிவர்

முக்காலமும் உணர்ந்த முனிவர்களை அறிவர் என்றனர். கடந்த கால, நிகழ்கால, வருங்கால நிகழ்வுகளைக் கூறுபவர் அறிவர். 

இந்த அறிவர் அகத்திணை மாந்தர் வாயில்களில் ஒரு பாலார்.  

தலைவன் தலைவியைக் கொண்டுதலைக்கழிந்த இடத்து வழியில் பார்க்கும்போது இவர்கள் அவர்களுக்கு அறிவுரை கூறுவர். 

பார்ப்பார், அறிவர் ஆகியோர் எல்லாருக்கும் பொதுவானவற்றைக் கூறுவதால் எல்லாரும் கேட்பர்.  

அறிவர் வேறு. அறிஞர் வேறு. அறிஞர் உலகியலறிவு மிக்கவர்.

## அடிக்குறிப்பு

## காண்க

பகுப்பு:தமிழர் வாழ்வியல்
பகுப்பு:தொல்காப்பியம்
மூக்குப்பேணி

**மூக்குப்பேணி** என்பது குடிப்பதற்கு இலகுவாக மூக்குப் போன்ற வடிவுடையை வாயைக் கொண்ட ஒரு பேணி ஆகும். இது இலங்கையில் இன்றும் அன்றாடப் பயன்பாட்டில் இருக்கும் ஒரு புழங்கு பொருள் ஆகும். இது பொதுவாக செம்பில் செய்யப்பட்டு இருக்கும். வாய்ச் சுகாதாரத்தை பேணுதல் தேவையான அளவுக்கு நீராகாரங்களை பருகுதல் போன்றவற்றிற்கு ஏற்ப அமைக்கப்பட்டுள்ளது. 

## மேற்கோள்கள்

பகுப்பு:தமிழர் பயன்பாட்டுப் பொருட்கள்
பகுப்பு:தமிழர் சமையல் கருவிகள்
திக்கனா

**திக்கன சோமயாஜி** அல்லது **திக்கனா** () (1220 - 1300) பழங்காலத் தெலுங்குக் கவிஞர்களுள் குறிப்பிடத்தக்கவர். தெலுங்கில் மகாபாரதக் கதையை எழுதிய மூவருள் இரண்டாமவர். முதலில் எழுதிய நன்னய்யா    முதல் இரண்டரைப் பருவங்களைத் தான் மொழிபெயர்த்திருந்தார். அதுவும் வடமொழி மிகுதியுடன் இருந்தது. திக்கனா மூன்றாம் பருவம் தொடங்கிப் பதினெட்டாம் பருவம் வரைக்கும் எழுதினார். மூன்றாமவரான எர்ரண்ணா முழு பாரதத்தையும் எழுதினார்.

திக்கனா நெல்லூர் அரசரான மனுமசித்தியின் அரசவைக் கவியும் அமைச்சருமாவார். மகாபாரதம் எழுதும் முன்னர் சோமவேள்வியை நடத்தியவராதலால் சோமயாஜி என அழைக்கப்பட்டார்.

## மேற்கோள்கள்

பகுப்பு:தெலுங்கு கவிஞர்கள்
பகுப்பு:தெலுங்கு மக்கள்
பகுப்பு:1205 பிறப்புகள்
பகுப்பு:1288 இறப்புகள்
பகுப்பு:நெல்லூர் மாவட்ட நபர்கள்
வெற்றிலைத் தட்டம்

thumb|250px|பித்தளையால் செய்யப்பட்ட ஒரு வெற்றிலைத் தட்டம்
**வெற்றிலைத் தட்டம்** அல்லது **வெற்றிலைத் தட்டு** என்பது பித்தளை உலோகத்தினாலான பாதமும் ஒரு சாண் வரை உயரும் தண்டும் மேற்புறம் அகன்று விரிந்த வளைவான மேற்புறமும் கொண்ட பித்தளைப் பாத்திரம் ஆகும்.  இந்தியா, இலங்கை உட்பட தென்கிழக்காசிய நாடுகளில் வெற்றிலையும் வெற்றிலைத்தட்டமமும் பெரிதும் பயன்படுத்தப்படுகின்றன.  தமிழர் விருந்தோம்பலிலும், வாழ்வோட்ட சடங்குகளிலும் இவை சிறப்பான ஒர் இடத்தைப் பெறுகின்றன.  தென் இந்தியாவில் **வெற்றிலைக் காளாஞ்சி** எனவும் இலங்கையின் வடபுறத்தில் **கால் தட்டம்** என்றும் இது அழைக்கப்படுகிறது.

## பயன்பாடு
தமிழரது மரபு வழிப்பட்ட வாழ்க்கை நெறியில் வெற்றிலைக்கும் வெற்றிலைத் தட்டத்துக்கும்  தனியான ஓரிடம் உண்டு. விருந்தாளிகள் வீட்டுக்கு வருகின்ற போது முதலில் வெற்றிலை கொடுத்து அவர்களை உபசரிக்கும் மரபு அண்மைக்காலம் வரை வழக்கில் இருந்தது. அதனால் வெற்றிலையை வைத்திருக்கும் தட்டமும்  தனக்கென தனித்துவமான வடிவத்தையும் இடத்தையும் மக்கள் மத்தியில் பெற்றிருந்தது.

திருமணத்துக்கு வந்த விருந்தாளிகளுக்கு மணமக்களின் சார்பாக அவர்களுடய நன்றியையும் மகிழ்ச்சியையும் தெரிவிக்கும் முகமாக மணமக்களின் பெயர் அச்சடிக்கப்பட்ட காகிதப் பைகளில் வெற்றிலை, பாக்கு என்பன பலகாரங்களோடு கொடுத்து விடுவது மரபார்ந்த வழக்கமாக இருந்த அதே காலத்தில் திருமணக் கொண்டாட்டங்களின் போதும் மற்றும் சுக, துக்க நிகழ்வுகளின் போதும் வெற்றிலையினதும் வெற்றிலைத்தட்டத்தினதும் பயன்பாடு வெகுவாக வேண்டப்பட்டிருந்தது.

மங்கைப்பருவம் எய்திய கன்னிப் பெண்ணின் பூப்பு நீராட்டு விழாவின் போதும், மணமகனுடய, மணமகளுடய பால் அறுகு வைத்து குளிப்பாட்டும் சம்பிருதாயப் பொழுதுகளின் போதும், பால் அறுகு என்பவற்றை ஏந்தியவாறு இப்பித்தளைத் தட்டம் கன கம்பீரமாக: முக்கியமான பார்வைக்குரிய பொருளாக மண்டபத்தில் வீற்றிருக்கும்.

இத்தகைய முக்கியத்துவம் வாய்ந்த வெற்றிலை, பாக்கு, சுண்ணாம்பு ஆகியன வைக்கப் படும் தட்டங்கள் அனேக வீடுகளில் காணப் பட்டன. பொதுவாக அழகான சித்திர வேலைப்பாடுகளைக் கொண்டனவாக அவை அமைந்திருந்தன.

காலப் போக்கில் வெற்றிலைப் பாவனையாளர்கள் குறைந்தமை, தட்டங்களின் கனதியான தன்மை, அவற்றைச் சுத்தம் செய்வதில் ஏற்படும் சிரமம்,பாவனைக்கு இலகுவான வேறு மென் உலோகங்களின் வருகை போன்ற இன்னோரன்ன காரணங்களால் வெற்றிலைப் பாவனையும் வெற்றிலைத்தட்டத்தின் பாவனையும் வெகுவாகக் குறைந்து போய் விட்டது.

## தூய்மைப்படுத்தல்
அவை எலுமிச்சம் புளி அல்லது பழப்புளியினால் தென்னந்தும்பு, சாம்பல், சவர்க்காரம், மற்றும் ரின்களில் அடைத்து விற்பனை செய்யப்படும் சலவைத் தூள்கள் எல்லாம் சேர்த்து மினுக்கிப்  பாவிக்கப் பட்டன.

## வெளி இணைப்புகள்
* புழக்கத்தில் இருந்து மறைந்து போன தமிழரின் பாரம்பரிய பாத்திரங்களும் பாவனைப் பொருட்களும் 

பகுப்பு:தமிழர் பயன்பாட்டுப் பொருட்கள்
அந்தணர்

அந்தணரையும் பார்ப்பாரையும் இன்றைய பொதுமக்கள் ஒரே இனத்தவர் எனக் கொள்கின்றனர். பண்டைய இலக்கியங்கள் இவர்களை வேறுபடுத்திக் காட்டுகின்றன. 
### அந்தணர்
அந்தணர், அந்தணாளர், மறைகாப்பாளன் என்னும் சொற்கள் ஒருசார் மக்களைக் குறிப்பன. 
*அந்தணர் அசை போடுவர். தலைவனுடன் செல்லும் தலைவி தான் செல்வதைத் தன் தாய்க்குச் சொல்லுமாறு அந்தணரை வேண்டுகிறாள். 
*அந்தணர் அறம் செய்யச்சொல்லும் வேதம் ஓதுவர். பிறருக்கு நன்மை செய்வர். 
*அந்தணர் வெயிலுக்குக் குடை பிடித்துக்கொண்டு செல்வர். ஒரு கையில் தொங்கும் சொம்பாகிய கரகம் எடுத்துக்கொண்டு செல்வர். மற்றுரு கையில் முக்கோல் வைத்திருப்பர். தோளை அசைத்துக்கொண்டு கொளைநடை (குந்து நடை) போட்டுக்கொண்டு செல்வர். குறிப்பறிந்து உதவுவர்.
*மறைகாப்பாளர் ஆபுத்திரனைத் துன்புறுத்திய கதை ஒன்று உண்டு. 
*அந்தணன் எரிதீயை வலம்வருவான். 
*முருகன் ‘அந்தணர் வெறுக்கை’ (அந்தணர் செல்வம்) எனப் போற்றப்படுகிறான். 
*மதுரையில் இருந்த அந்தணர் தெருவில் மலையைக் குடைந்தது போன்ற மாடி வீடுகளில் அந்தணர் வாழ்ந்தனர். அவர்கள் வேதத்தை விளங்கும்படி பாடுவர். விழுமிய ஒழுக்கம் உடையவர்கள். இந்த உலகத்திலேயே உயர்நிலை உலகம் எய்தியவர். அறநெறி பிறழாதவர்கள். அன்பு நெஞ்சம் கொண்டவர்கள். 
;பார்ப்பான், அந்தணர் வேறுபாடு

### பார்ப்பனர்
பார்ப்பனரையும் அந்தணரையும் திருக்குறள் வேறுபடுத்திக் காட்டுகிறது. 
*பார்ப்பானரின் பிறப்பொழுக்கம் வேதம் ஓதுதல், நேரம் மற்றும் நாள் பார்த்தல். 
*அறவழியில் வாழ்வோர் அனைவரும் அந்தணர். செந்தண்மை என்பது செவ்விய ஈரம். புன்செய் உழவுக்கு ஏற்ற நிலத்து ஈரம். அந்தணர் மற்றவர்களுக்கு உதவும் வகையில் பூண்டொழுகும் ஈரம் இப்படிப்பட்டது. இந்தச் செந்தண்மைதான் ‘அந்தண்மை’. இப்படிப்பட்ட செந்தண்மை பூண்டு வாழ்பவர் அந்தணர். 
*பார்ப்பனர் என்பது பிறப்பால் வரும் பெயர். அந்தணர் என்பது நடத்தையால் வரும் பெயர். அந்தணரைத் திருக்குறள் நீத்தார் எனக் குறிப்பிடுகிறது.
## காண்க
* பார்ப்பனர்

## அடிக்குறிப்புகள்

பகுப்பு:தமிழர் வாழ்வியல்
கூடை முடைதல் (தமிழர் தொழிற்கலை)

பல்வேறு மூலப் பொருட்களைக் கொண்டு கூடைகளையும் பெட்டிகளையும் செய்யும் கலையைக் **கூடை முடைதல்** என்பர்.  பொருட்களைப் பாதுகாக்க, எடுத்துச் செல்ல, அளக்க என பல்வேறு பயன்பாடுகள் கூடைகளுக்கும் பெட்டிகளுக்கும் இருப்பதால் இவை அன்றாடம் பயன்படுத்தப்படும் பொருட்கள் ஆகும். தமிழ்ச் சூழலில் கிடைக்கும் பனை, மூங்கில், பிரம்பு போன்றவற்றில் இருந்து பெறப்படும் நார்களையும் ஓலைகளையும் கம்புகளையும் பயன்படுத்தி **கூடை முடைவதில்** தமிழர்கள் நெடுங்காலம் ஈடுபட்டு வருகிறார்கள்.  பல ஊர்களில் கூடை முடைதல் ஒரு முக்கிய கைத்தொழில் ஆகும்.

## படங்கள்

## இவற்றையும் பார்க்க
* பாய் முடைதல் (தமிழர் தொழிற்கலை)

## வெளி இணைப்புகள்
* சன் லைட்டில் ஒரு கூடை!

பகுப்பு:தமிழர் கைத்தொழில்கள்
நெல்லிரசம்

**நெல்லிரசம்** என்பது நெல்லிக்காயோடு, சீனி, நிறமூட்டி ஆகியவை சேர்த்து செய்யப்படும் ஒரு குடிபானம் ஆகும். நெல்லிரச உற்பத்திக்கு யாழ்ப்பாணம் புகழ்பெற்றது.  யாழ்ப்பாணத்தில் உற்பத்திசெய்யப்படும் நெல்லிரசத் தயாரிப்புகள் இலங்கையில் பிற பகுதிகளுக்கும் வெளிநாடுகளுக்கும் ஏற்றுமதி செய்யப்படுகின்றன.

பகுப்பு:ஈழத்தமிழர் சமையல்
உத்தம புத்திரன்

உத்தம புத்திரன் என்ற பெயரில் வெளியான தமிழ்த் திரைப்படங்கள்:

* உத்தம புத்திரன் (1940 திரைப்படம்)
* உத்தம புத்திரன் (1958 திரைப்படம்)
* உத்தம புத்திரன் (2010 திரைப்படம்)
உத்தம புத்திரன் (2010 திரைப்படம்)

***உத்தமப் புத்திரன்***, 2010 ஆம் ஆண்டில் வெளியான தமிழ்த் திரைப்படமாகும். இத்திரைப்படத்தை மித்திரன் ஜவகர் இயக்கியுள்ளார்.

2008 ஆம் ஆண்டில் வெளியான தெலுங்குத் திரைப்படமான ரெடி என்பதன் மறு ஆக்கமே இத்திரைப்படம். இத்திரைப்படத்தின் முக்கிய வேடங்களில் தனுஷ், ஜெனிலியா ஆகியோர் நடித்துள்ளனர்.
 ஆறு பாடல்களுக்கும் விஜய் ஆண்டனி இசையமைத்துள்ளார்.

## மேற்கோள்கள்

பகுப்பு:2010 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தனுஷ் நடித்துள்ள திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:சிரேயா சரன் நடித்த திரைப்படங்கள்
பகுப்பு:கே. பாக்யராஜ் நடித்த திரைப்படங்கள்
பகுப்பு:சுவிட்சர்லாந்தில் படமாக்கப்பட்ட திரைப்படங்கள்
சங்கத்தமிழில் வட்டத்தின் சுற்றளவும் பரப்பளவும்

**சங்கத்தமிழில் வட்டத்தின் சுற்றளவும் பரப்பளவும்** என்பது சங்க இலக்கியங்களில் வட்டத்தின் சுற்றளவையும் பரப்பளவையும் பற்றி கூறப்பட்டுள்ள பாடல்களை விளக்கும் கட்டுரையாகும்.

## வட்டத்தின் சுற்றளவு

இதன்படி விட்டத்தை **வி** என எடுத்துக்கொண்டால்,

# திகைவர = **வி** ஆகும்
# விட்டமோர் ஏழு செய்து = **வி**/7 ஆகும்
# நான்கு சேர்த்து = **வி** + 4 × (**வி**/7) ஆகும்
# சட்டென இரட்டி செயின் = (2 (**வி** + (4**வி**/7) ஆகும்.

இதன்படி முறைசெய்தால் (2 × ((11 **வி**) / 7)= 22/7 × **வி**. இதுவே தற்போது வழங்கப்பட்டுவரும் வட்டத்தின் சுற்றளவு   **πD** ஆகும்.

## எளிமைப்படுத்துதல்
மேலே காக்கைப்பாடினியார் பாடியது துல்லியமான கணக்குக்குப் பொருந்தும். ஆனால் பொறியியலில் இவற்றை பயன்படுத்த இந்த அளவையும் எளிமையாக்கி கூறுகிறது கணக்கதிகாரம். அப்பாடல்,

இதன்படி, 
# விட்ட மதனை விரைவா யிரட்டித்து = 2 × **வி** ஆகும்
# மட்டு நான்மா வதினில் மாறியே = 4 × 1/20 = 4/20 ஆகும். (நான்மா = 1/5)
# எட்டதினில் ஏற்றியே = எட்டால் பெருக்க வேண்டும்.

இதன்படி,

:(2 × **வி** × 4/20 × 8 )= (64/20) × **வி** = 3.2 **வி** ஆகும்.

## நடைமுறை
வண்டித்தச்சர்கள் அச்சாணி செய்ய பயன்படுத்தப்படும் அளவையின் படி, விட்டத்தை மூன்றில் அரைக்கால் சேர்த்து அதை விட்டத்தோடு பெருக்கிக் கொள்கின்றனர். (அரைக்கால் = 1/8 = .125)

இதன்படி,

(3 + .125) × **வி** = 3.125 **வி** ஆகும்.

இவை அனைத்தையும் ஒப்புநோக்கினால் துல்லியக் கணக்கிற்கும் நடைமுறை கணக்கிற்கும் தமிழர் பாகுபடுத்தி கணக்கியல் தந்ததனை அறிந்து கொள்ளலாம்.

## பரப்பளவு

இதன்படி,
# வட்டத்தரை = அரைச்சுற்றளவு = π × **வி** / 2**
# விட்டத்தரை = அரைவிட்டம் = **வி**/2

இதன்படி,

வட்டத்தின் பரப்பளவு =  (π × **வி** / 2**) ×  (**வி** / 2) = πவி2'''/4

பகுப்பு:தமிழர் கணக்கியல்
ஜேம்சு ஓற்றம்

லெப்டினன்ட் ஜெனரல் **சர் ஜேம்சு ஓற்றம், முதலாவது இளங்கோமான்** GCB,KSI (*James Outram, 1st Baronet* சனவரி 29,1803 – மார்ச்சு11  1863)  1857ஆம் ஆண்டு சிப்பாய்க் கிளர்ச்சியில் போரிட்ட ஆங்கிலேய படைத்துறை மூத்த அதிகாரி ஆவார். அவரது வீரதீரச் செயல்களுக்காக பிரித்தானியரால் வீரராகக் கருதப்படுபவர். 

## மரபுடைமை எச்சம்
*  சிங்கப்பூரில் ஓற்றம் சாலையை அடுத்துள்ள பகுதி 1858ஆம் ஆண்டில் ஓற்றம், சிங்கப்பூர் எனப் பெயரிடப்பட்டது.
* 1977ஆம் ஆண்டில் வெளியான *த செஸ் பிளேயர்ஸ்* என்ற சத்தியஜித் ரே திரைப்படத்தில் ஜேம்சு ஓற்றமாக ரிச்சர்டு அட்டன்பரோ நடித்திருந்தார். 
* கொல்கத்தாவிலுள்ள ஓற்றம் காட் இவரது நினைவாகவே பெயரிடப்பட்டுள்ளது.

### மேலும் படிக்க
* Outram, Lieutenant Colonel James. *The Conquest of Scinde: A commentary.* London: William Blackwood, 1846.

* Westminster Abbey: History: Sir James Outram

பகுப்பு:1803 பிறப்புகள்
பகுப்பு:1862 இறப்புகள்
ஆங் லீ

**ஆங் லீ** (பிறப்பு அக்டோபர் 23, 1954) தாய்வானில் பிறந்த அமெரிக்க திரைப்பட இயக்குநர் ஆவார். புரோக்பேக் மவுண்டன், குரௌச்சிங் டைகர் ஹிடன் டிராகன் போன்ற திரைப்படங்களை இயக்கியுள்ளார்.

## திரைப்படங்கள்
*1993: *த வெட்டிங் பென்குவெட்*
*1994: *[[ஈற் டிரிங்க் மான் வுமன்]]*
*1995: *சென்ஸ் அன்ட் சென்ஸிபிலிடி*
*1997: *த ஐஸ் ஸ்டார்ம்*
*2000: *[[குரௌச்சிங் டைகர் ஹிடன் டிராகன்]]*
*2003: *ஹல்க்*
*2005: *[[புரோக்பேக் மவுண்டன் (திரைப்படம்)|புரோக்பேக் மவுண்டன்]]*
*2007: *ல்ஸ்ட், காஃஸன்*

## மேற்கோள்கள்

## வெளி இணைப்புகள்

* 
* Senses of Cinema: Great Directors Critical Database 
* Ang Lee 64th Venice Film Festival press conference 
* ''DGA Quarterly'' interview 

பகுப்பு:1954 பிறப்புகள்
பகுப்பு:திரைப்பட இயக்குநர்கள்
பகுப்பு:வாழும் மக்கள்
பகுப்பு:சிறந்த இயக்குனருக்கான அகாடெமி விருதை வென்றவர்கள்
பகுப்பு:செவாலியே விருது பெற்றவர்கள்
விவேக்

**விவேக்** (*Vivek*) என்பது ஒரு இந்திய ஆண் பெயர் ஆகும். இப்பெயரில் உள்ள கட்டுரைகள்:

*விவேக் (நகைச்சுவை நடிகர்), தமிழ் நகைச்சுவை நடிகர்
*விவேக் (பாடலாசிரியர்), தமிழ்த் திரைப்படப் பாடலாசிரியர் 
*விவேக் ஒபரோய், இந்தித் திரைப்பட நடிகர்
*விவேக் றஸ்தான், இந்தியத் துடுப்பாட்டக்காரர்
பஞ்சு விளக்கு

**பஞ்சு விளக்கு** அல்லது யாம் போத்தல் விளக்கு என்பது குறைந்த எண்ணெயைப் பயன்படுத்தி நீண்ட நேர ஒளி தரக் கூடிய ஒரு விளக்கு வடிவமைப்பு ஆகும்.  இது யாழ்ப்பாணத்தில் போர்க்கால பொருளாதாரத் தடையின் போது கண்டுபிடிக்கப்பட்டது.

## வடிவமைப்பு
ஒரு சிறிய கண்ணாடிப் போத்தலின், பொதுவாக யாம் (jam) போத்தலின் அடியில் பஞ்சை வைப்பர்.  அதனுள் சிறிதளவு எண்ணெயைப் பஞ்சில் ஊறக் கூடியவாறு விடுவர்.  சிறிய வளையத்தில் திரியைப் பொருத்தி அந்த திரியின் அடி பஞ்சை மெதுவாகத் தொடும்படி வைத்து, அந்த வளையத்தைப் போத்தலின் விளிம்பில் கொழுவி விடுவர்.

## மேற்கோள்கள்


## வெளி இணைப்புகள்
* மின்சாரமற்ற இரவுகளில்

பகுப்பு:தமிழர் பயன்பாட்டுப் பொருட்கள்
லொயோலா இஞ்ஞாசி

புனித **லொயோலா இஞ்ஞாசி** (பாஸ்க் மொழி:Iñigo Loiolakoa, ) (1491 – ஜூலை 31, 1556) என்பவர் பாஸ்க் குடும்பத்தைச் சேர்ந்த எசுப்பானியா நாட்டின் போர்வீரரும், கத்தோலிக்க குருவும், இறையியலாளரும், இயேசு சபையின் நிறுவனரும், அச்சபையின் முதல் தலைவரும் ஆவார். இவர் கத்தோலிக்க மறுமலர்ச்சியில் மிக முக்கியப் பங்கு வகித்தவர்.  இவர் கத்தோலிக்க திருச்சபையின் அதிகாரம் மற்றும் நிலைமுறைக்கு எதிர்ப்பின்றி கீழ்படிந்தது மட்டும் அல்லாது, தன் சபையினரையும் அவ்வாறே செயல்பட ஊக்குவித்தார்.

1521 இல் பாம்பலோனா போரில் இவர் பலத்த காயமடைந்து, ஓய்வு எடுத்துக்கொண்டிருக்கும் போது, அங்கே படிக்க கிடைத்த கிறுத்தவப் புனிதர்களின் வரலாற்றால் ஈர்க்கப்பட்டு அசிசியின் பிரான்சிசு போல தன் வாழ்வை கடவுளுக்கு அற்பணிக்க முடிவெடுத்தார். மார்ச் 1522இல் இவர் கன்னி மரியாளையும், குழந்தை இயேசுவையும் ஒரு காட்சியில் கண்டதாகக் கூறுவர். இக்காட்சிக்கும் பின்பு இவர் அருகில் இருந்த மன்ரேசா என்னும் இடத்தில் இருந்த குகையில் ஒரு நாளைக்கு ஏழு மணிநேரம் தொடர்ந்து இறை வேண்டலில் ஈடுபட்டிருந்தார். இங்கேதான் இவர் தனது *[[லொயோலா இஞ்ஞாசியாரின் ஆன்ம பயிற்சிகள்|ஆன்ம பயிற்சிகள்]]* என்னும் நூலினை முறைப்படுத்தினார் என்பர். செப்டம்பர் 1523இல் லொயோலா திருநாடுக்குச் சென்று அங்கேயே தங்கிவிட முடிவெடுத்தார். ஆனால் அங்கிருந்த பிரான்சிஸ்கன் சபையினரால் ஐரோப்பாவுக்கு திருப்பி அனுப்பப்பட்டார்.

இவர் ஜூலை 1556இல் இறந்தார். இவருக்கு அருளாளர் பட்டம், திருத்தந்தை ஐந்தாம் பவுலினால் 1609இலும், புனிதர் பட்டம் திருத்தந்தை பதினைந்தாம் கிரகோரியால் 1622இலும் வழங்கப்பட்டது. இவரை ஆன்ம தியானம் மற்றும் ஒடுக்கத்திற்கு பாதுகாவலராக திருத்தந்தை பதினொன்றாம் பயஸ் 1922இல் அறிவித்தார். இவரின் விழா நாள் ஜூலை 31 ஆகும்

## ஆதாரங்கள்


பகுப்பு:1491 பிறப்புகள்
பகுப்பு:1556 இறப்புகள்
பகுப்பு:கிறித்தவ இறையியலாளர்கள்
பகுப்பு:கத்தோலிக்க மறுமலர்ச்சி
பகுப்பு:கத்தோலிக்க துறவற சபை நிறுவனர்கள்
பகுப்பு:எசுப்பானியாவின் கிறித்தவப் புனிதர்கள்
பகுப்பு:கத்தோலிக்க இறையியலாளர்கள்
பகுப்பு:இயேசு சபையினர்
நிலம்சூழ் நாடு

350px|thumb|right|உலகில் உள்ள 48 நிலம் சூழ் நாடுகள்.
**நிலம்சூழ் நாடு** (*landlocked country*) என்பது நான்கு புறமும் நிலத்தால் சூழப்பட்ட நாட்டையோ மூடிய கடல்களின் கடற்கரைகளில் அமைந்த நாட்டையோ குறிக்கும். முழுமையான உலக ஏற்பு பெறாத நாடுகளையும் சேர்த்து, உலகில் மொத்தம் 48 நிலம் சூழ் நாடுகள் உள்ளன. பெரும் நிலப்பகுதிகளில் வட அமெரிக்கா, ஆத்திரேலியா, அன்டார்க்டிக்கா ஆகிய கண்டங்களில் மட்டுமே நிலம் சூழ் நாடுகள் இல்லை.

## நிலம் சூழ் நாடுகளின் பட்டியல்

: *[[காசுப்பியன் கடல்|காசுப்பியக் கடலின்]] ஒரு கரையில் உள்ளது*
: *[[ஏரல் கடல்|ஏரல் கடலின்]] ஒரு கரையில் உள்ளது*
: *முழு உலக ஏற்பு பெறாத சர்ச்சைக்குரிய பகுதி*
: *முழுவதும் ஒரே நாட்டால் மட்டும் சூழப்பட்டது*

## இதையும் காண்க
* தீபகற்பம்
* தீவு


பகுப்பு:புவியியல்
யஷ் சோப்ரா

**யஷ்ராஜ் சோப்ரா ** (*Yash Raj Chopra*, இந்தி: *यश चोपड़ा*, செப்டம்பர் 27,1932 - அக்டோபர் 21, 2012) ஓர் புகழ்பெற்ற இந்திய திரைப்பட இயக்குநராகவும் திரைக்கதை ஆசிரியராகவும் மற்றும் திரைப்படத் தயாரிப்பாளராகவும்   விளங்கியவர். பிரித்தானிய இந்தியாவில் லாகூரில் பிறந்த யஷ் சோப்ரா தனது திரை வாழ்க்கையை துணை இயக்குநராக ஐ. எசு. ஜோகரிடமும் தனது அண்ணன் பி.ஆர் சோப்ராவிடமும்  துவங்கினார். பெரும்பாலும் இந்தித் திரைப்படத்துறையில் பணியாற்றி உள்ளார். 1959ஆம் ஆண்டில் இயக்குநராக அவரது முதல் திரைப்படம் *தூல் கா பூல்* வெளியானது.  தொடர்ந்து 1961இல் சமூக நாடகமாக *தர்ம்புத்திரா* என்ற திரைப்படத்தை இயக்கினார். இந்தத் திரைப்படங்களின் வெற்றியைத் தொடர்ந்து ஐம்பதுகளிலும் அறுபதுகளிலும் சோப்ரா சகோதரர்கள் பல திரைப்படங்களை உருவாக்கினர்.  பாலிவுட்டில் ஒரே படத்தில் பல முன்னணித் திரைப்பட நடிகர்களை வைத்து படமெடுக்கும் பாணியை துவக்கி வணிக ரீதியாக வெற்றிபெற்ற *வக்த்*  (1965) இவருக்கு பெரும் புகழைப் பெற்றுத் தந்தது. 

1973ஆம் ஆண்டில் தமது சொந்த திரைப்படத் தயாரிப்பு நிறுவனமான யஷ்ராஜ் பிலிம்ஸ் நிறுவனத்தை நிறுவினார். இந்தத் திரைப்படத் தயாரிப்பு நிறுவனம் மூலமாக *தாக்*  (1973), *தீவார்* (1975), *கபி கபி* (1976), *திரிசூல்* (1978), *சில்சிலா* (1981) போன்ற வெற்றித் திரைப்படங்களை வெளியிட்டார். இவற்றில் காதல் உணர்வை நுட்பமாக வெளிப்படுத்தியதால் இவருக்கு *காதல் சோப்ரா* என்ற பெயரொட்டு ஏற்பட்டது.  

சோப்ராவின் திரைப்பணி  ஐம்பதாண்டுகளாக ஐம்பது திரைப்படங்களுக்கும் மேலாக தொடர்ந்துள்ளது. இந்தித் திரைப்படத்துறையில் பெரும் சாதனையாளர்களில் ஒருவராக சோப்ரா கருதப்படுகிறார்.  ஆறு தேசிய திரைப்பட விருதுகளும்  பதினோரு பிலிம்பேர் விருதுகளும் பெற்றுள்ளார். சிறந்த திரைப்பட இயக்குநராக நான்கு முறை பிலிம்பேர் விருது பெற்றுள்ளார்.  2001ஆம் ஆண்டில் தாதாசாகெப் பால்கே விருதும் 2005ஆம் ஆண்டில் பத்ம பூசன் விருதும் வழங்கி இந்திய அரசு பெருமைபடுத்தி உள்ளது.  சோப்ராவின் திரைப்பணிக்காக பிரித்தானிய திரைப்பட மற்றும் தொலைக்காட்சி அகாதமி  (BAFTA) இவருக்கு வாழ்நாள் உறுப்புரிமையை வழங்கியுள்ளது.

யஷ் சோப்ரா அக்டோபர் 13, 2012 அன்று  டெங்கு காய்ச்சலுக்காக  மும்பையிலுள்ள  லீலாவதி மருத்துவமனையில் அனுமதிக்கப்பட்டார். சிகிட்சை பயனளிக்காது அக்டோபர் 21, 2012 அன்று உயிரிழந்தார்.

## சான்றுகோள்கள்

பகுப்பு:இந்தித் திரைப்பட இயக்குநர்கள்
பகுப்பு:1932 பிறப்புகள்
பகுப்பு:2012 இறப்புகள்
பகுப்பு:தாதாசாகெப் பால்கே விருது பெற்றவர்கள்
இரட்டைச் சூட்டடுப்பு

**இரட்டைச் சூட்டடுப்பு** அல்லது **கொடியடுப்பு** என்பது குறைந்த விறகுடன் கூடிய பலனைத் தரக்கூடிய ஒரு அடுப்பு வடிவமைப்பு ஆகும். தமிழகத்தில் நீண்ட காலமாக புழக்கத்திலிருந்த இந்த அடுப்பினை ஈழப் போராட்டத்தின் போது பொருளாதாரத் தடை விதிக்கப்பட்ட காலப் பகுதியில் தமிழீழ பொருண்மிய மேம்பாட்டுக் கழகத்தினர் அறிமுகப்படுத்தினார்கள்.  

## வடிவமைப்பு

இரண்டு பாத்திரம் வைத்துச் சமைக்கக்கூடிய வகையில் இது வடிவமைக்கப்பட்டிருக்கும். இரட்டைச் சூட்டடுப்பு என்றழைக்கப்பட்ட இந்த அடுப்பு ஒருபுறம் விறகு வைத்து எரித்தால் பக்க இணைப்பாக வடிவமைக்கப்பட்டுள்ள மற்றொரு அடுப்பிலும் நெருப்பு வரக்கூடியதாக வடிவமைக்கப்பட்டிருக்கும். தாய்ச் செடியில் இருந்து கொடிபோன்று பக்கத்து அடுப்புக்கு தீ போவதால் இது கொடி அடுப்பு என்று பெயர் பெற்றது.

## மேற்கோள்கள்


பகுப்பு:தமிழர் பயன்பாட்டுப் பொருட்கள்
பகுப்பு:தமிழர் சமையல் கருவிகள்
பகுப்பு:அடுப்புகள்